võrk
Võrgu KIO moodul võimaldab kasutajal sirvida kohtvõrku ühendatud seadmeid ning nendel töötavaid teenuseid. Samuti saab käivitada rakendusi teenuste puhul, mille tüüp on teada.
Kõigi leitud seadmete nägemiseks sisesta network.
network:/ seadme_masinanimi näitab seadmes töötavaid teenuseid.
Teenuse valimine suunab edasi teenusele vastavale URL-ile, kui see on võimalik, nt. ssh:/seadme_masinanimi:port SSH teenuse puhul. Iga teadaoleva teenusetüübiga on seotud MIME tüüp, mistõttu kasutaja võib saadud URL-iga siduda uusi käitlejaid. Seda saab teha juhtimismoodulis Failiseosed, mille leiab Süsteemi seadistustest. Teenuste MIME tüübid kannavad praegu kõik nime inode/vnd.kde.service.*.
Võrgu KIO moodul leiab ja näitab praegu ainult neid seadmeid ja teenuseid, mis annavad endast ise teada DNS SD teenuste tuvastamise raamistiku vahendusel.